हर रोज शाम 6 से रात 9 बजे नाकाबंदी और गश्त पर रहें थानाधिकारी : एसपी
जिलेके सभी एसएचओ को अपनी ड्यूटी के प्रति गंभीर रहें और अपराध पर अंकुश लगाने के लिए हर रोज शाम 6 से 9 बजे तक गश्त नाकाबंदी करें। पेडिंग प्रकरणों का त्वरित निस्तारण कर आम जनता को राहत दिलाए। अवैध शराब, डोडा पोस्त, अफीम, हथियार तस्करी को रोकने के लिए प्रभावी मॉनिटरिंग और अपराधियों के खिलाफ अभियान चलाकर कार्रवाई के निर्देश दिए गए। एसपी गगनदीप सिंगला शुक्रवार को जिला मुख्यालय पर जिले के सभी पुलिस अधिकारियों की क्राइम मीटिंग को संबोधित कर रहे थे।
एसपी गगनदीप सिंगला ने बताया कि पेडिंग प्रकरणों को तत्काल निपटाया जाए। हर रोज थाना क्षेत्रों में नाकाबंदी की जाए। काले शीशे, नकाबपोश लोगों से पूछताछ और संदिग्ध लोगों पर नजर रखी जाए। शाम 6 से रात 9 बजे तक कोई पुलिस अधिकारी थाने में नहीं रहेगा, इसके लिए फिल्ड में रहकर गश्त नाकाबंदी करेंगे। सीएलजी की बैठकों का समय-समय पर आयोजन हो। इस दौरान थानों को 20 मार्च तक ऑनलाइन किए जाने के लिए पॉवर पॉइंट प्रजेंटेशन के माध्यम से ऑनलाइन प्रक्रिया को समझाया गया। सभी एसएचओ को निर्देश दिए गए है कि वे समय रहते आवश्यक तैयारियां पूर्ण कर लें।
एसपी ऑफिस का रंग-रोगन
आईजीके दौरे से पहले इन दिनों एसपी ऑफिस बदलने लगा है। इसके लिए पिछले दो दिन से करीब एक दर्जन कारीगर रंग-रोगन के काम में जुटे है। वहीं पुलिस दफ्तरों में कागजात, साफ-सफाई भी की जा रही है। गौरतलब है कि 6 या 7 मार्च को आईजी हवासिंह घुमरिया बाड़मेर एसपी ऑफिस का निरीक्षण करेंगे।
बाड़मेर. क्राईम मिटिंग लेते जिला पुलिस अधीक्षक गगन दीप सिंगला।
hin_Deva hin_Deva hin_Deva bho_Deva hin_Deva bho_Deva